《江城子 其一 新酒初熟》
宋代·李纲

老饕嗜酒若鸱夷。拣珠玑。自蒸炊。篘尽云腴，浮蚁在瑶卮。

有客炊过同一醉，无客至，独中之。

曲生风味有谁知。豁心脾。展愁眉。玉颊红潮，还似少年时。

醉倒不知天地大，浑忘却，是和非。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。